
IHorlil  denominatio  et  conceptas. 


J tbmphy  senia  (ab  ipcpvoaa)  inflo),  Pneumatosis,  Sarcites 
flatuosus  ,  gallice  Emphyseme ,  anglice  Emphysematous 
svvelling,  germanice  die  Luftgeschwulst ,  in  genere  deno¬ 
tat  tumorem  exortum  accumulatione  abnormi  aeris  at- 
mosphaerici  in  textu  celluloso,  aut  in  subcutaneo  aut  in 
cujusdam  organi  parenchymatoso.  Tumor  est  elasticus 
absque  dolore,  sub  pressione  crepitans. 

Aeris  accumulatio  immodica  in  pulmonibus  et  ex¬ 
inde  eorum  dilatatio  constans,  parenchymatis  rarefactio- 
nem  causans,  est  morbi  conceptus  generalis ,  qui  Emphy¬ 
sema  pulmonum ,  Pneumonectasis  vocatur. 

Distinguimus  secundum  Eaennec ,  scrutatorem  illum 
ingeniosum,  Pneumonectaseos  species  duas:  interlobula¬ 
rem  et  vesicularem.  Depromitur  divisionis  fundamentum 
ex  textu  celluloso ,  aerem  cingente  et  ratione  qua  in¬ 
gressus. 

Est  Emphysema  interlobulare  aeris  accumulatio  in 
textu  celluloso  interstitiali  cellularum  aerearum  ex  ruptura 
praegressa  unius  aut  complurium  vesicularum  pulmona¬ 
lium.  Si  prolatus  morbi  conceptus  strictius  tenetur,  tan- 

tummodo  haec  forma  denominationem  Emphysematis  me¬ 
reretur  ;  saepius  vero  occurrens  et  majoris  momenti ,  quod 
diagnosim  et  therapiam  attinet,  est  species  altera. 

Consistit  autem  Emphysema  pulmonum  vesiculare 
in  dilatatione  abnormi  atque  permanente  vesicularum 
aerearum  et  aer  inspiratus  atmosphaericus  undique  intra 
illas  inclusus  ac  nullibi  in  textum  interstitialem  egressus 
est.  Emphysema  vesiculare  occurrit  aut  modo  acciden¬ 
tali,  aut  est  effectus  Pneumopathiae  idiopathicae  mode 
substantivo. 


Characteres  anatomici» 

Cadaverum  lustrationes  docuere,  lobos  superiores  iim 
primis  margines  anteriores  pulmonum  Emphysematis  in¬ 
terlobularis  sedes  esse  perdilectas.  In  textu  cellularum 
interstitiali  et  praeprimis  in  ilio  peripheriae  proximo  vesi¬ 
culae  aere  repletae  conspiciuntur,  magnitudinis  diversis¬ 
simae,  quae  ab  illa  grani  milii  ad  illam  ovi  anserini  us¬ 
que  variat.  Aeris  accumulatione  in  interstitiis  strati  peri¬ 
pherici  pleura  in  bullarum  forma  protrusa  adparet.  Vesi-i 
culae  sunt  pallidae,  diaphanae,  formae  oblongae,  solita¬ 
riae,  saepius  tamen  congregatae,  concedunt  dislocationem 
secundum  directionem  textus  interstitialis  et  in  strias  con-i 
fluunt.  Exoritur  auctore  Laennec  Emphysema  interlobu¬ 
lare  ex  laesione  traumatica  cellularum  aerearum;  nihilo¬ 
minus  rupturam  detegere  nemini  hucusdum  concessum. 

Emphysema  vesiculare  accidentale  non  raro  dere¬ 
pente  in  parenchymate  pulmonum  exorditur  et  quidem 

ii  magna  pulmonis  pars  aeri  atmosphaerico  impervia  fa¬ 
sta  est,  nec  non  in  agonia  nixus  majoris  causa  sub  inspi¬ 
ratione.  Tali  ratione  sub  hepatisatione  pulmonum  exten¬ 
sionis  magnae  margines  loborum  inflammatorum,  sub  tu¬ 
berculosi  gradus  altioris  parenchyma  interstitiale  et  stra- 
um  periphericum  empliysematose  inflatum  invenitur;  co¬ 
lem  quasi  modo  vicario  sub  rhexi  vasorum  bronchiis  san- 
;uine  obstructis  Emphysema  accidentale  gignitur.  Pars 
mimonum  emphysematosa  cernitur  tumida ,  inflata,  est 
>eculiaris  attactus  ,  manui  comprimenti  similem  commu- 
licat  sensum,  ac  si  pulvinar  aere  repletum  contrectasset, 
ist  pallida,  sanguine  orbata,  fere  sicca,  dissecta  collabi- 
ur,  aquae  innatat,  cellulae  aereae  sunt  amplificatae,  et 
[uo  repentius  hicce  status  morbosus  procreatus,  eo  tene- 
iores  earum  parietes  inveniuntur. 

Altera  Emphysematis  vesicularis  forma  est  substan- 
iva,  pedetentim  oritur  et  lobum  tantummodo,  aut  inte- 
;rum  unius  aut  lateris  utriusque  pulmonem  occupat.  Pul- 
no  hac  labe  in  tanta  extensione  mulctatus  propriam  tho- 
acis  formam  pedissequam  habet:  Omnis  thorax  manifeste 
lilatatus  conspicitur,  dolio  similis  in  facie  antica  nec  non 
►ostica  magis  convexus,  in  lateribus  compressus,  spatia 
ntercostalia  sunt  ampliata,  quin  imo  paulisper  protrusa, 
lastica.  Respectu  gradus  varias  offert  modificationes.  In 
elligimus  sub  gradu  modum  dilatationis  cellularum.  Sub- 
tantivum  Emphysema,  propter  rationem  qua  exortum  est, 
;radus  varios  simul  offert,  et  tantum  morbus  enascens 
lestructionem  consimilem  praebet.  Cellulae  aereae  a  ma¬ 
gnitudine  grani  milii  aut  capituli  acus  ad  illam  fabae  ex- 

pansae  sunt.  Quo  magis  dilatantur  forma  earum  prima¬ 
ria,  triangularis,  evanescit,  aut  plus  minus  ad  rotundam 
accedit,  aut  nullo  gaudet  typo  constante,  et  diversissimo 
modo  sinuatae  sunt,  maxime  evolutae  cernuntur  in  strato 
parenchymatis  peripherico  et  in  loborum  marginibus.  Mor¬ 
bo  recentiore  cellulae  amplificantur,  et  quum  earum  pa¬ 
rietes  comprimantur  densioresque  fiant,  dilatationem  ob- 
servamus,  non  absque  reactione  parenchymatis  vicini,  et 
quasi  hypertrophia  pulmonum  efformari  videtur.  Morbo 
altius  progrediente  cellulae  amplificatae  ad  majora  spatia 
confluunt,  eorum  parietes  pressione  continua  et  recipro¬ 
ca,  rigidi,  vasorum  expertes  fiunt,  et  sic  parenchymatis 
desolationem  —  atrophiam  —  gignunt.  Censerem  hac  ratione 
litem  componi  posse  inter  autores  versantem  ,  quorum 
pars  una  cellularum  parietes  hypertrophicos,  altera  atro¬ 
phicos  invenisse  testantur.  Parenchyma  pulmonum  est  pal¬ 
lidum,  sanguine  orbatum,  fere  siccum,  propria  elastici- 
tate  jam  descripta  instructum,  ex  substantia  dissecta  aer 
contentus  tarde  expellitur  et  multo  debiliorem,  quam  in 
pulmone  sano  crepitum  producit  illi  comparandum,  quem 
aer  e  folliculo  sensim  propulsus,  provocat.  Ultimo  tandem 
his  characteribus  anatomicis  depictis  silentio  praeterire 
non  possum  assertum  autorum  in  anatomia  pathologica 
optime  meritorum :  quod  pulmones  emphysematici  thorace 
aperto  remotoque  quasi  impedimento  mechanico  sponte 
e  cavis  protruduntur,  amplitudine  excellunt  et  atmosphae- 
ra  non  comprimuntur.  Si  mihi  fas  est  dicendi  et  non  in¬ 
epte  videretur  tironem  audire,  quod  sub  lustratione  unius 
alteriusve  cadaveris  Emphysemate  mulctati  vidit :  vix  un- 

quam  pulmonum  protrusionem  expertus  sum,  imo  cavum 
thoracis  vix  et  difficulter  repletum  erat;  et  tamen  Em¬ 
physema  tanti  gradus  fuit,  ut  omne  cor  fuerit  pulmone 

i 

absconditum  nec  non  mediastinum  dislocatum  et  diaphra¬ 
gma  depressum.  Emphysema  pulmones  in  omni  extensio¬ 
ne  plectens  individua  aetatis  provectioris  prae  junioribus 
seligit. 


Syiftiptoiuatologia. 

Ad  hujus  pneumopathiae  symptomata  principalia  nu¬ 
merari  merentur : 

1.  Dyspnoea  aegri  pessimum  malum.  Non  raro  quae- 
relae  de  difficultate  spirandi  usque  ad  annos  pueritiae 
recedunt,  et  tunc  hoc  symptoma  pretii  pathognomonici 
est.  Ah  initio  dyspnoea  vix  percipitur  et  aeger  quieti 
commissus  gravamina  non  sentit.  Intercurrente  pulmo¬ 
num  catarrho  acuto  ad  quem  Emphysematici  prae  cae- 
teris  dispositi  sunt  —  dyspnoea  exacerbatur,  corporis  ni¬ 
xus  et  motus  majores,  oppletio  ventriculi  et  intestinorum, 
animi  pathemata  dyspnoeam  adaugent.  Malo  in  annos 
perstante,  aetate  provectiore,  efformato  cordis  vitio  dys¬ 
pnoea  non  tantummodo  exacerbationes  celebrat,  sed  in 
insultus  asthmaticos  transit.  Sensus  doloris  in  pectore  hinc 
inde  observatur,  qui  nec  inspirio  profundo  nec  tussi  ad¬ 
augetur. 

2.  Tussis  non  minus  quam  dyspnoea  habitualis,  ori¬ 
ginis  vero  recentioris.  Morbo  jam  ad  altiorem  gradum 
evecto  tussis  superaccedit;  tussis  est  aut  sicca,  aut  sputa 

ejiciuntur  tenacia,  grisea,  margaritacea ,  vel  spumantia, 
fluida,  serosa.  Casus  tamen  observati  sunt,  in  quibus  tus¬ 
sis  plane  defecit. 

3.  Thoracis  commotio  sub  respirationis  officio  a  nor¬ 
mali  modo  deflectit.  Non  perfecte  sub  expiratione  colla- 
bitur,  sed  manet  pectus  amplificatum,  inspiratio  nixu  et 
vi  musculari  majori  peragitur,  thorax  non  elevatus,  sed 
magis  sursum  adtractus  esse  videtur ,  costarum  superio¬ 
rum  nullus  cernitur  motus,  et  tota  respiratio  visibilis  ad 
thoracis  partem  inferiorem  restricta  manet.  Morbo  ad  al¬ 
tum  gradum  elato,  thorax  restat  immobilis. 

4.  Thoracis  conformatio.  Emphysemate  pulmones  ut- 
riusque  lateris  plectente  omnes  thoracis  diametri  sunt 
amplificati;  forma,  ut  supra  diximus,  dolium  adaequat, 
aut  cylindrica  est,  pectoris  amplificatio  aequabilis  rarius 
occurrit.  Prominentia  partialis  saepissime  ab  osse  clavi¬ 
culari  incipit  ad  regionem  usque  mammalem  sese  pro¬ 
tendens.  Protruduntur  praeprimis  cartilagines  costarum, 
costae  ac  sternum;  spatia  intercostalia  sunt  ampliata,  pla¬ 
na  ,  elastica. 

5.  Signa  physicalia.  Stagnatio  aeris  in  pulmonum  ve¬ 
siculis  causat  sub  percussione  sonum  normali  pleniorem; 
in  Emphysemate  partiali  sonus  justo  plenior  regionem 
prominentem  occupat ;  hinc  inde  obtinetur  sonus  tympa¬ 
niticus,  si  pulmo  emphysematicus  omnem  contractionis  vim 
amiserat,  aut  si  pars  emphysematica  parenchymati  pul¬ 
monum  impervio  adjacet;  v.  c.  in  hepatisatione.  His  ca¬ 
sibus  exceptis  sonus  percussionis  semper  justo  plenior  ob¬ 
tinetur. 

Non  obstante  sono  pleno  strepitus  respiratorius  de¬ 
bilis  auditur,  hinc  inde  desideratur;  non  exigui  est  mo¬ 
menti  ad  statuendam  diagnosim  strepitus  respiratorii  de¬ 
fectus,  quum  munus  respiratorium,  praeprimis  inspiratio 
tanto  virium  dispendio  peragitur.  Respiratio,  quae  posset 
audiri,  est  vesicularis,  debilis  nec  non  indeterminata;  stre¬ 
pitus  porro  audiuntur  varii  excepto  strepitu  consonante , 
quum  conditiones,  sub  quibus  auditur,  deficiunt.  Vibra¬ 
tiones  thoracis  minores  sunt  quam  in  statu  sano. 

6.  Organorum  dislocatio ,  et  quidem  cordis ,  media¬ 
stini,  diaphragmatis  et  hepatis,  momentum  diagnosticum 
praebent.  Adspectus  thoracis  et  abdominis,  nec  non  exa¬ 
men  ope  plessimetri  et  stethoscopii  institutum  de  situ  or- 

ganorum  vitioso  nos  edocent.  Cordis  dislocationem  per¬ 
quam  frequenter  morbus  noster  provocat.  Pulmo  emphy- 
sematicus  mediastino  protenso  vel  obtegit  pericardium 
cum  corde  retrorsumque  pellit,  vel  diaphragma  cum  cor¬ 
de  simul  deorsum  protrudit.  Inde  fit,  ut  priori  in  casu 
cordis  pulsus  debiliores  quasi  obvelati,  obtusi  percipian¬ 
tur  et  per  omnem  regionem  cardiacam  sub  percussione 
sonus  plenus  audiatur  cordisque  pulmone  obtecti  colloca¬ 
tio  ardue  dignoscatur.  Altero  autem  in  casu  epigastria  et 
hypochondria  tumida  ac  plena  inveniuntur,  cor  usque  ad 
octavum  vel  nonum  spatium  intercostale  depressum  est 
et  hic  palpitatio  deprehenditur.  An  cordis  dislocatio  deor¬ 
sum  frequentius  occurrit,  quam  ad  latus  depressio,  diju¬ 
dicare  non  audeo. 

7.  Tandem  ad  complendam  morbi  imaginem  non 
frustra  desiderantur:  Color  faciei  alienatus  in  lividum 

vergens,  cordis  palpitatio,  oedema  extremitatum  et  pecu¬ 
liaris  morbo  creatus  corporis  habitus. 

Si  omnia  nunc  segregatim  tractata  phaenomena  com¬ 
prehendimus,  Pncumopathia  praesenti  mulctatus  adspectum 
praebet,  quem  nunc  descripturus  sum: 

Aegri  physiognomia  tristitiam,  morositatem,  hinc  inde 
apathiam,  fere  semper  anxietatem  exprimit.  Facies  est 
turgida,  buccae  inflatae  rubent,  sed  non  est  laeta  rube¬ 
do  ast  magis  vergens  in  colorem  eoerulescentem  genas  in 
tota  extensione  et  ultra  tegens.  Aeger  vexatur  dyspnoea  con¬ 
tinua,  ab  initio  levi,  pedetentim  vero,  praeprimis  hieme, 
catarrho  superveniente,  animi  pathematibus ,  virium  in¬ 
tentione,  graviore.  Respiratio  est  frequens,  citata,  labo¬ 
riosa  ,  musculis  quoque  colli  abdominisque  in  auxilium 
vocatis  peracta,  collum  non  raro  justo  brevius  esse  vide¬ 
tur,  thorax,  licet  summus  sit  respirandi  labor,  parum  di¬ 
latatur,  dolor  saepe  internus,  obtusus  in  regionibus  pec¬ 
toris  prominentibus  sentitur,  inspirio  profundo  non  ad¬ 
augendus,  tussis  quamvis  non  semper  praesens  est  aut 
sicca  aut  sputa  ejiciuntur  catarrhalia.  Cordis  pulsus  aut 
nullus  aut  fortis  percipitur,  radialis  semper  parvus,  debi¬ 
lis,  febris  nulla,  incessus  trunco  antrorsum  flexo  absolvi¬ 
tur  ,  cutis  temperatura  aut  normalis  aut  infra  normam 
invenitur. 

Morbo  ulterius  progresso  dyspnoea  quamvis  sit  con¬ 
tinua,  imprimis  tempore  nocturno  in  paroxysmos  exai*- 
descit  asthmaticos,  aeger  oppressione  atque  constrictione 
pectoris  cruciatur,  suffocationis  metu  angitur,  quodsi  de¬ 
cubuerat  surgere  cogitur,  omnes  musculi  inspirationi  in- 

servientes  multo  conatu  intenduntur,  os  pinnaeque  na¬ 
rium  hiant,  aeger  thoracis  cavum  amplificaturus  fulcra 
petit ,  quodsi  lecto  insidet ,  collo  prolongato  truncoque 
antrorsum  curvato  manus  in  cruribus  figit,  spiritum  an- 
«a  aviditate  captans.  Tussis  vexat  sicca,  cardiopalmus  ve¬ 
hemens,  pulsus  radialis  contractus,  irregularis,  congestio¬ 
nes  versus  encephalon  validae ,  livor  faciei  intensus  et 
ejectis  tandem  sputis  largioribus,  recedentibusque  sym¬ 
ptomatibus  solvitur  insultus.  Dyspnoea  jam  in  annos  per¬ 
stante  et  morbo  non  refrenato  cordis  palpitationes  conti¬ 
nuae  evadunt,  et  oedema  extremitatum  inferiorum  in  con¬ 
spectum  venit ;  nihilominus  febris  semper  deficit  nec 
emaciationis  vestigia  adparent ;  si  vero  aegri  Emphyse¬ 
mate  laborantis  rapidam  vidimus  massae  organicae  con- 
sumtionem ,  suspicione  vacare  non  possumus ,  processum 
morbosum  enasci  prae  caeteris  vitae  perniciosum. 


Diagnosis. 

Studiis  ac  progressibus  indefessis  medicinae  aevi  re- 
centioris  morbus  dilucidandus  gaudet  suffulcris  vix  un¬ 
quam  fallentibus  ad  statuendam  diagnosim. 

Characteres  diagnostici  in  morbi  phaenomenologia 
fusius  explanati  sunt.  Inter  illos  excellunt :  Dyspnoea,  tho¬ 
racis  commotio  et  architectura,  signa  ex  percussione  et 
auscultatione,  quo  organorum  dislocatio  referri  meretur, 
corporis  habitus;  et  tandem  defectus  febris  et  emaciatio¬ 
nis.  Si  recedit  dyspnoea  ad  annos  pueritiae,  imo  est  ori- 


ginis  hereditariae,  si  congruunt  signa  physicalia:  de  pul¬ 
monum  Emphysemate  non  amplius  haesitandum  est. 

Morbi,  quibuscum  Pneumonectasis  possit  commutari, 
sunt  sequentes : 

1.  Catarrhus  bronchiorum,  non  raro  simul  praesens. 
Tussis,  sputa  ejecta,  strepitus  varii  et  debilis  respirato¬ 
rius  in  variis  plagis  commutationem  non  impossibilem 
reddere  valerent ;  tamen  dyspnoea  habitualis ,  thoracis 
forma,  insultus  asthmatici,  strepitus  respiratorii  continua 
debilitas  ,  sonus  percussionis  justo  plenior  obtentus  satis 
edocent,  simplicem  catarrhum  bronchiorum  locum  tAiere 
non  posse. 

2.  Bronchiectasis ,  cum  dyspnoea  incedens.  Tamen 
difficultas  spiritum  ducendi  est  gradus  minoris,  nec  pa¬ 
roxysmos  celebrat,  strepitus  respirationis  non  debilis  sed 
fortior,  bronchialis  est,  bronchophonia  auditur. 

3.  Tuberculosis  pulmonum.  Sonus  sub  percussione 
non  raro  plenus  auditur,  sub  auscultatione  respirationis 
murmur  desideratur  et  dyspnoea  adcusatur.  Character 
vero  Emphysemati  pathognomonicus  —  thoracis  architectu¬ 
ra  —  in  Tuberculosi  prorsus  deficit;  nam  tantum  abest,  ut 
thoracis  ambitus  dilatetur  et  protuberandae  efformentur, 
ut  pectoris  potius  volumen  imminuatur,  formaque  magis 
complanetur.  Tuberculosi  saepius  antecedunt  haemor¬ 
rhagiae,  nunquam  vero  Emphysemati.  Pneumophthisicus 
est  emaciatus,  nunquam  Emphysematicus,  et  Tuberculo¬ 
sis  jam  ulterius  progressa,  non  amplius  commutationem 
admittit. 

4.  Empyema  et  Hydrothorax.  Provocant  thoracis  am¬ 
plificationem  aut  protuberandam ,  nec  non  dyspnoeam* 
Sonus  percussionis  solvit  discrimen* 

5.  Pneumothorax*  Signa  pathognomica  utrique  morbo 
sunt  similia ;  sed  solitam  pneumothoracis  originem  in  men- 
tem  revocantes  facili  labore  distinguimus  utrumque.  Ille 
enim  non  lente  uti  Emphysema,  subintelligo  vesiculare 
substantivum  —  sed  derepente  exoritur,  praeterea  percus¬ 
sio  in  pneumothorace,  ad  unum  fere  semper  pectoris  la¬ 
tus  restricto,  sonum  edit  plerumque  tympaniticum,  auscul¬ 
tatio  ^respirationis  strepitum  nullum,  sed  tinnitum  metal¬ 
licum  detegit. 

6*  Aneurysma  aortae,  hypertrophia  cordis  et  hydrops 
pericardii.  Omnes  hae  adfectiones  prominentiam  in  or¬ 
gani  adfecti  regione  corrcspondente  pedissequam  possunt 
habere,  nec  non  hinc  inde  dyspnoeam.  Sub  aneurysmate 
protuberantia  magis  est  circumscripta,  et  simul  premente 
tracheam  aut  bronchum  luminis  majoris  continua  dyspnoea 
est  gradus  altioris,  vox  est  mutata,  sonus  percussionis  est 
vacuus,  sub  auscultatione  percipitur  strepitus  flans  (Bla- 
sebalggerausch).  Casu  in  altero  cordis  in  regione  promi¬ 
nente  est  pulsatio  vehemens,  haec  plaga  percussa  sonum 
vacuum  edit,  hic  strepitus  respirationis  deficit,  alias  in 
thorace  auditur,  sonusque  secundus  arteriae  pulmonalis 
est  fortior  sub  auscultatione ,  dyspnoea  originis  est  recen- 
tioris.  Monendum  tamen  habeo,  cordis  hypertrophiam  in 
specie  dextri  et  ejusdem  dilatationem  perfrequentes  Em¬ 
physematis  esse  sequelas;  sanguis  enim  ob  sublatam  per- 
meabilitatem  vasculorum  capillarium,  quae  parietes  cel- 

lularum  aerearum  investiunt,  obque  imperfectam  respi¬ 
rationem  ad  cor  sinistrum  consueto  vigore  non  propelli¬ 
tur,  quare  justo  major  ejus  copia  in  arteriis  pulmonalibus, 
venis  cavis,  praecipue  in  corde  dextro  accumulatur  et  hac 
ratione  vasorum  illorum  praeprimis  cordis  dextri  dilatatio 
et  hypertrophia  producitur. 

Discernimus  tandem  hydropem  pericardii  ah  Emphy¬ 
semate  percussione  facili  labore.  Hic,  sicuti  in  omni  ex¬ 
sudato  fluido  ejusdem  praesentia  sono  percussionis  vacuo 
dijudicatur. 

Difficilius  tamen  erit  diagnosis  statuenda,  si  de  Em¬ 
physemate  interlobulari  aut  vesiculari  agitur.  Efformatio 
repentina,  nixu  valido,  tussi  vehementi  aut  traumate  an¬ 
tecessis  formam  primam;  efformatio  lenta,  decursus  chro¬ 
nicus  formam  alteram  suspicari  concedunt.  Signa  physica¬ 
lia  certitudinem  vix  praebent. 

Hic  mihi  sit  locus  concessus  mentionem  facere  de 
relatione  Emphysematis  ad  alios  morbos.  Quemadmodum 
pulmo  emphysematicus  morborum  complurium  evolutioni 
favet ,  imo  cum  illis  in  nexu  causauli  versatur :  ita  alios 
arcet — scilicet  Emphysema  ves.  subst.  —  ut  dicere  solemus: 
illos  excludit.  Referuntur  hic:  Tuberculosis,  pneumonia; 
porro  oedema,  stases  et  haemorrhagiae  pulmonum.  Hae 
adfectiones,  quamquam  reliquas  pulmonis  provincias  —  ah 
Emphysemate  intactas,  corripere  queant,  quod  in  specie 
de  pneumonia  et  de  tuberculosi  florida  valet,  plagam  ta¬ 
men  emphysematicam ,  anhaemia  quippe  laborantem ,  nec 
unquam  adgrediuntur. 

Aetiologia* 

I.  Causae  disponentes. 

Dispositionem  in  Emphysema  pulmonum  vesic.  he¬ 
reditariam  existere  Jachson  observationibus,  summa  cura 
institutis  demonstravit;  nam  e  viginti  octo,  quos  tractavit, 
aegris  octodecim ,  aut  patre  aut  matre ,  eumdem  morbum 
perpessis,  erant  progeniti. 

Morbus  hic  nulli  parcit  aetati,  neutri  sexui  neque 
:uiquam  constitutioni;  teneram  vero,  laxam,  phthisicam 
requentissime  eodem  affligi  neminem  latet.  Quod  vi¬ 
dendi  attinet  genus,  memoratu  est  dignum  homines  vitae 
sedentariae  deditos  Emphysemate  crebro  corripi  (Roki~ 
'ansky) ;  illi  enim  corpore  incurvato  abdomen  ejusque  or¬ 
gana  comprimentes  diaphragmatisque  sub  respirando  mo- 

;um  prohibentes  rara  ideoque  profundiora  trahunt  inspi- 

» 

'ia,  quae  vesiculis  pulmonalibus  ansam  suppeditant  se 

i 

usto  magis  dilatandi.  Pro  causa  disponente  denique  om- 
lis  in  genere  viarum  aerearum  affectio  est  consideranda, 
Jua  texturae  pulmonalis  contractilitas  infringitur. 

II.  Causae  excitantes. 

1.  Catarrhus  chronicus  (siccus  secundum  Laennec , 
Bronchitis  et  Syringitis  chron.  secundum  Stokes)  uberri- 
nus  est  fons  Pneumonectaseos ,  et  quidem  hanc  Pneumo- 
lathiam  duplici  modo  provocare  par  est: 

a)  Mechanico.  Catarrho  favente  ad  fines  syringum 
subtilissimos  mucus  tenax  atque  spissior  secernitur  et 
nembrana  mucosa  incrassatur.  Hocce  secreto  istaque  in- 

crassatione  aeris  in  vesiculas  pulmonales  via  obstruitur 
nec  non  coangustatur  et  liber  ejus  transitus  praepeditur 
Inspirium,  musculis  sat  validis  JsufFultuin ,  obstanti  impe 
dimento  par  quidem  evadit  removendo,  et  aer  inhalatus 
mucum  penetrans,  in  extremos  usque  bronchiorum  fine 
irruit:  verum  exspiratio,  hocce  musculorum  subsidio  de 
stituta,  solaque  pulmonum  contraclilitate  adjuta,  aerem  in 

*.  i 

spiratum ,  impedimento  mechanico  inclusum ,  expeller 
non  valet,  ejusque  major,  quam  quae  naturae  convenit 
copia  in  viis  retinetur  aereis.  Inspirationibus  subscquenti 
bus  recens  aeris  quantitas  illuc  locorum  devehitur  et  tal 
ratione  largior  pedetentim  copia  in  vesiculis  pulmonali 
bus  necessario  accumulatur,  eas  magis  magisque  exten 
dens  et  in  statum  normalem  sese  coarctare  prohibens. 

b)  Dynamico.  Sub  irritatione  chronica  fibrillaruw 
muscularium,  syringes  et  cellulas  aereas  ambientium  (qua 

»  V 

JV  ederneyer  et  Verni  er,  dein  Reis s  eis  en  detexere)  ner 
vorum  quidem  vis  motrix  ab  initio  intenditur  fibrillarum 
que  contractilitas  evehitur;  irritatione  vero  perseverant 
obtunditur,  sensim  sensimque  exhauritur  atque  vesicula 
rum  pulmonalium  atonia  producitur,  qua  fit,  ut  illae  pres 
sioni  muci  aerisque  ibidem  accumulati  cedentes  magis  ma 
gisque  dilatentur. 

Jiunc  autem  explicationis  modum  analogiis  patholo 

•  • 

gicis  non  carere,  haud  quemquam  fugiet,  qui  alias,  qua 
rum  substratum  tela  muscularis  sistit,  membranas  chro 
nice  irritatas  respexerit.  Nam  secundum  eamdem  legen 
irritatione  lente  decurrente  et  secretorum  mole  onerant< 


ventriculi ,  intestinorum ,  vesicae  urinariae  volumen  ex¬ 
panditur. 

2.  Spasmus  fibrillarum  muscularium  syringum  a  Sto - 
kes  etiam  par  habetur  Emphysemati  producendo.  Conten¬ 
dit,  fibrillas  spasmo  correptas,  aeri,  qui  respirationis  al¬ 
terato  processu  oxygenio  privatus  acidoque  carbonico  im¬ 
butus  est,  e  vesiculis  pulmonalibus  reditum  negare. 

3.  Expansioni  aeris  inspirati  Laennec  non  exilem  in 
Emphysemate  progignendo  adjudicat  partem,  et  ut  nos 
censemus ,  summo  jure ;  Slokes  econtra  hoc  momentum 
minoris  pretii  censet,  quippe  quum  aer  inhalatus  in  via 
per  tracheam  ejusque  ramulos  satis  longinqua  corporis 
temperaturam  fere  assequatur. 

4.  Quaecumque  laryngis,  tracheae  aut  bronchi  majo¬ 
ris  lumen  coarctent  causae,  uti  arteriae  asperae  polypi, 
excrescendae,  degenerationes  syphiliticae ,  aneurysma  aor¬ 
tae,  struma,  tumores  in  glandulis  bronchialibus  evoluti 
etc.  morbum  nostrum  producere  valent. 

5.  Impermeabilitas  majoris  pulmonum  partis,  tuber¬ 
culosi,  hepatisatione  etc.  inducta  evolvendae  quoque  ve¬ 
sicularum  aerearum  dilatationi  favet.  Haec  Emphysemads 
vesic.  accidentalis  non  raro  fons  est,  uti  sub  characteri¬ 
bus  pathologicis  exposui.  „  Pulmonis  quaedam  plaga  aeri 
impervia  redditur,  vicinae  vesiculae  pulmonales,  aeris  de¬ 
trimentum  resarturae,  majorem  ejus  copiam  recipiunt  et 
magis  magisque  dilatantur. 

0.  Diutina  spiritus  retentio,  uti  sub  ponderum  gravi 
elevatione,  vomitu  difficili,  laboriosa  alvi  depositione,  arduo 
partu,  tubarum  tibiarumque  tractatione  etc.  omni  jure 

qua  Emphysematis  causa  interdum  est  incusanda.  Vesicu¬ 
lae  etenim  pulmonales  partim  aere  diutius  retento,  par- 
tim  avidis  atque  profundis  quae  spiritus  retentionem  se¬ 
quuntur  inspiriis,  violenter  extenduntur  et  abnormis  dila¬ 
tatio  restat. 

7.  Inspirationes  vehementes  et  profundae,  veluti  sub 
tussis  immoderatae  insultibus,  praeprimis  in  angina  mem¬ 
branacea  infantum,  pertussi,  catarrho  intenso  secundum 
celeb.  Rokitansky  Emphysema  progignunt.  Illis  enim  non 
tantum  violenta  vesicularum  aerearum  expansio  produci¬ 
tur,  sed  et  contractilitas  texturae  pulmonalis  sensim  in¬ 
fringitur  aerisque  stagnatio,  solito  more  agens,  provo¬ 
catur. 

Qui  morbi  conceptum  tum  generalem  quam  specierum 
rite  aestimaverit,  qui  noscit  characteres  pathologicos  et 
rationes,  quibus  singulae  formae  originem  debent,  absque 
difficultate  dijudicabit,  an  causa  excitans  Emphysemati  in¬ 
terlobulari  aut  vesiculari  et  quidem  vel  accidentali  vel 
substantivo  procreando  par  sit. 


Morbi  decursus  et  exitus* 

Emphysematis  pulmonum  decursus  est  lentus,  per 
annos  in  eodem  gradu  versatur,  ut  illi  detenti  non  raro 
altiorem  aetatem  assequantur.  Pneumonectasis  gradus  mi¬ 
noris  exiguas  molestias  causat,  insultus  asthmatici  aut  pe 
nitus  deficiunt  aut  longis  intervallis  recurrunt;  morbo  vero 
jam  diu  persistente  et  aetate  provectiori  insultus  fiunt  in¬ 
tensiores  et  graviores. 

Exitus  in  sanitatem,  recenter  enato  forsan  excepto, 
raro  observatus  est.  Contendunt  quidem,  cicatrices  inve¬ 
nisse  ex  pulmonum  rupturis  exortas  ob  nimiam  cellula¬ 
rum  aerearum  dilatationem ;  at  verosimilius  est,  sub  ruptura 
Emphysema  interlobulare  aut  casu  pejori  pneumothoracem 
posse  oriri. 

Remissio  periodica  dyspnoeae  aut  asthmatis  interdum 
impetratur,  si  sputa  tenacia  lumen  bronchiorum  obduran¬ 
tia  solvuntur  et  facilius  eliminantur. 

Catarrhi ,  perquam  frequenter  recidivi ,  morbum  sem- 
per  exasperant. 

In  genere  determinatur  prophetia: 

Pneumonectasis  gradus  levioris,  si  non  in  prima  sed 
maturiori  demum  aetate  exoritur,  si  duratio  brevis,  aeger 
robustus,  dyspnoea  mitior,  quodsi  nulla  adhucdum  pecto¬ 
ris  deformatio  et  curae  rationalis  subsidium  praesto:  dul¬ 
cem  omnino  sanitatis  recuperandae  spem  fovere  licet. 

Ubi  in  tenera  jamjam  aetate  morbus,  dispositione  he¬ 
reditaria  provocatus,  pullulare  coepit ,  ubi  constitutio  laxa , 
debilis  phthisica,  organismus,  imprimis  pulmones  morbis 
praegressis  exhausti,  ubi  vitae  genus  Emphysemati  fau¬ 
stum,  morbus  in  altiorem  jam  gradum  evectus,  thoracis 

forma  multum  alienata,  duratio  longa,  ubi  tandem  dyspnoea 

• 

l- 

cationes:  ut  hydrops,  hyperaemia  venosa,  pneumothorax 
etc.  adsunt,  ibi  sinistrum  omnino  praesagium  est  vaticinan¬ 
dum,  ibi  pallida  mors  jam  pulsat  aegri  tabernam. 


insultusque  asthmatici,  vehementes  atque  funestae  compl 

Therapia. 


Cura  Emphysematis  sequentibus  superstruitur  indi¬ 
cationibus. 

1.  Indicatio  causalis:  Causa  Emphysematis  est  amo¬ 
venda. 

2.  Indicatio  morbi:  Contractilitas  vesicularum  aerea¬ 
rum  est  suscitanda. 

3.  Indicatio  symptomatica.  Symptomatibus  urgentibus 
succurrendum. 

1.  In  tractamine  Emphysematis  pulmonum  indicatio 
causalis  rite  adimpleta,  summi  est  momenti.  Provocat  mor¬ 
bum,  et  hoc  saepissime  fieri  solet,  catarrhus  chronicus; 
at  non  tantum  catarrhus  est  debellandus  sed  et  sequelae 
provocatae,  subintelligo  incrassationem  membranae  mu- 
ciparae  tractus  respiratorii,  et  hoc  est  revera  arduum 
officium. 

Huic  scopo  praeprimis  inserviunt,  quae  muci  spissi, 
tenacis,  secretionem  emendant  atque  expectorationem  fa¬ 
ciliorem  reddunt;  uti  Carduus  benedictus,  polygala  Se- 
nega,  capilli  Veneris,  Phellandrium  aquaticum,  Marru¬ 
bium  album,  et  prae  caeteris  eminet  sal  ammoniacus  de¬ 
puratus,  membranis  mucip aris  amicus;  non  minorem  fidu¬ 
ciam  sibi  vindicant  gummata :  gummi  ammoniacum,  Galba¬ 
num,  flores  Benzoes,  gummiresina  Myrrhae,  Camphora, 
porro  balsamum  Copaivae,  balsamum  de  Tolu,  et  prae¬ 
parata  Terebinthinae. 

Expcclorationem  adjuvant  Squilla,  tartarus  stibiatus 
dosi  refracta,  sulfur  auratum  et  sulfur  stibiatum  rubrum; 
nec  non  sapo  amygdalinus  sub  pilularum  forma  et  car- 
bonas  lixivae  vel  sodae  potui  admiscendus.  Usus  internus 
aquarum  aut  sulfur  aut  alcalia  continentium  effectus  prae¬ 
stitisse  narratur.  Extolluntur  laudibus  ex  aquis  medicatis 
contra  bronchorrhoeam  chronicam  Ems,  Selters,  Pyrmont, 
aqua  Egcrana  et  sic  dictus  Kreuzbrunnen  in  Marienbad. 
Inter  aquas  soterias  alcalia  continentes  contra  hanc  adfec- 
tionem  tractus  respiratorii  excellunt:  aqua  Salzbrunnensis 
in  Silesia,  Bilinensis  in  Bohemia  et  recentiore  tempore 
aqua  Gleichcnbergensis  in  Stiria. 

Sensilitas  viarum  aerearum  catarrho  durante  nec  non 
ad  finem  vergente  medicaminibus  narcoticis  interne  capien¬ 
dis  optime  profligabitur  uti,  Opio,  Morphio  ejusque  sali¬ 
bus,  pulvere  Doveri,  extracto  Hyoscyami,  Lactucario,  aqua 
Laurocerasi  et  similibus. 

Quod  caeteras,  quarum  in  aetiologia  meminimus ,  atti¬ 
net  causas,  medici  erit,  praesidiis  illis  auferendis  conve¬ 
nientibus  pro  viribus  succurrere.  Tum  denique,  si  unam 
alteramve  profligaverit,  sperare  eidem  licet,  fore,  ut  ve¬ 
sicularum  quoque  aerearum  alienatio  ad  normam  rever¬ 
tatur.  Dolendum  tamen,  in  medici  potestate  haud  semper 
esse,  omnes  illarum  causarum  radicitus  evellere,  neque 
causa  sublata  morbum  simul  ipsum  semper  cessare. 

2.  Qua  ratione  indicationi  secundae :  suscitare  vesicu¬ 
larum  aerearum  contractilitatem  respondeatur ,  medicis 
nondum  satis  innotuit;  tempori  enim,  e  quo  morbus  no¬ 
ster  luce  clarior  est  illustratus,  spatium  brevius  est,  quam 


ut  arti  medicae  hucusque  contigerit  remedia  ad  illum  sup¬ 
primendum  efficacissima  in  rerum  natura  detegere. 

Contendit  Laennec  respirandi  necessitatem  esse  im¬ 
minuendam  ;  trahit  in  usum  narcotica,  prae  caeteris  Opium, 
quod,  ut  nobis,  videtur  proficuum  magis  modo  palliativo 
quam  radicali. 

Si  tamen  opinioni  favemus  in  Pneumopathia  prae¬ 
senti  nostrum  esse  pensum  principale  excitare  et  resti¬ 
tuere  vim  contractivam  injvesiculis  aereis  nimiopere  expan¬ 
sis  fere  paralyticis  et  musculorum  respirationi  inservien¬ 
tium  apparatum  inertem  ad  energiam  impellere:  magis 
quadrare  videntur: 

Inhalatio  aetheris  sereni  aut  regione  montosa  aut  iti¬ 
nere  maritimo  hausti.  Louis  ex  habitaculo  in  loca  montana 
translato  permultum  levaminis  aegros  cepisse  observavit; 
utrum  expedirent  inhalationes  oxygenii,  vaporum  ex  pice, 
ex  chlorina,  ex  natro  muriatico,  experientia  comprobandum 
esset.  Martin  et  Stokes  commendant  Strychninum ,  quod 
atoniae  fibrillarum  bronchialium  tollendae  par  esse,  exi¬ 
stimant.  Simili  virtute  herbam  quoque  Stramonii,  Nico- 
tianae  tabaci  fumigationum  ope  adhibitam,  gaudere  opi¬ 
namur,  insimulque  vis  earum  narcotica  respicienda  est. 
De  remediis  vomitoriis,  post  intervalla  denuo  adhibitis  An¬ 
ti  ral  effectus  observavit  salutares;  ad  eundem  finem  vesi- 
cantia  pectori  adplicantur  et  inunctiones  irritantes,  porro 
aquae  frigidae  radius  ex  alto  praecipitatus  (Douche)  pectus 
petens,  nec  non  Electricitas  et  Galvanismus  mineralis. 

3.  Indicatio  symptomatica  curam  in  genere  sympto¬ 
matum  urgentium  naturae  et  gradui  convenientium  expo- 

i  scit ;  nos  vero  fusiori  ejus  expositioni  supersedemus ,  ea 
solummodo,  quae  paroxysmus  asthmaticus  postulat,  pro- 
i  laturi.  Aeger  qualibet  veste  angustante  exutus  situm ,  re¬ 
spirationi  liberiori  faventem  capiat,  potusque  diluentes,  te- 
pidulos  hauriat.  Nunc  temporis  remedia  narcotica  sopien¬ 
tia,  quorum  in  prima  jam  indicatione  mentionem  fecimus, 
in  usum  trahenda  et  epispastica  imponenda.  Insultu  ad 
finem  vergente  ejectio  muci  tenacis  remediis  expectoranti¬ 
bus  promovenda.  In  illis  tantum  casibus  ubi  febris  valida, 
individuum  aperte  plethoricum  et  nimiae  respirandi  diffi¬ 
cultates  suffocationem  aut  vehementes  in  encephalon  con¬ 
gestiones  apoplexiam  minantur,  phlebotomia  —  et  ut  cre- 

v 

derem  semper  parca  manu  —  instituenda. 

Regimen  diaeteticum  reliquae  therapiae  congruum  sit, 
oportet.  Victus  citra  paroxysmos  sit  modice  largus  nutriens, 
eupeptus,  potus  refrigerans,  somno  parum  indulgeat.  Animi 
pathemata,  imprimis  moeror,  ira,  evitentur,  motus  vehe¬ 
mentes,  sermocinationes  protractae,  clamor,  tibiarum  can¬ 
tus,  imo  inspiria  profunda  praeter  necessitatem  caute  fu¬ 
giantur.  Aer  aegrum  ambiens  sit  purus,  neque  pulvere  ne¬ 
que  vaporibus  contaminatus,  siccus,  modice  calidus;  si  fieri 
potest  aeger  tempore  hiemali  regionem  meridionalem  pe¬ 
tat,  rarefactio  enim  et  expansio  aeris  frigidi  calore  animali 
provocata  cellularum  expansioni  faveret. 

Theses  defendendae. 


i. 

Vita,  sanitas,  morbus  et  mors  ejusdem  sunt  scaturi 
ginis. 

II. 

/ 

Si  contendimus,  physiologiam  anatomia  carere  non 
posse ,  patliologia  absque  anatomia  pathologica  impossi¬ 
bilis. 

III. 

Gesetztes  Exsudat  und  Inhalt  in  der  Blutbahn  sind 
die  Quellen  der  Erkenntniss  der  Blutcrasis. 

IV. 

Non  datur  erasis  arthritica,  nec  inveniuntur  produ- 

#  » 

cta  arthritidem  testantia. 

V. 

Die  Wechselwirkung  der  Bestandtheile  der  Speisen 
und  des  durch  die  Blutcirculation  im  Korper  verbreite- 
ten  Sauerstoffes  i&t  die  Quelle  der  thierischen  Warme. 


/ 


Ex  omnibus  pulsus  proprietatibus  primarium  locum 
sibi  vindicat:  frequentia. 

VII. 

Morbus  per  lysim  judicatus  ad  recidivos  prae  caete- 
ris  pronus. 

VIII. 

Metastasis  est  crisis  maligna. 

IX. 

Fluxus  menstruus  est  irritum  uteri  graviditatem  per 
se  molientis  conamen. 


X. 

Emphysematis  diagnosis  absque  signis  physicalibus 
impossibilis. 

XI. 

Omnis  processus  inflammatorius  in  potatore  occur- 

. 

rens  est  momentum  excitans  delirii  trementis. 


XII. 

Vix  unquam  mutat  febris  rheumatica  characterem 
activum. 


XIII. 

Morbus  formam  aut  sedem  mutans  minorem  pervi- 
cacitatem  indicat,  et  mutationem  materialem  nondum  esse 
factam  evincit. 


XIV. 


Quae  fuit  therapia  contingente  crisi,  in  genere  ma¬ 
neat  ,  donec  ad  finem  crises  perducantur. 


XV. 

Salivatio  in  usu  mercurialium  non  qua  crisis  ha¬ 
benda. 


XVI. 


In  adfectione  idiopathica  nervi  motorii  opium  vi  so¬ 
piente  destitutum  est. 

XVII. 

Epidemia  regnante  mortalitas  dependet  a  genio  epi¬ 
demico  et  stadio,  in  quo  epidemia  versatur  ;  essentialem 
in  illam  influxum  Therapia  non  exercet. 


XVIII. 

Ileotyphus  legem  aetiologicam  non  agnoscit. 

XIX. 

Nicht  was  die  Hand  des  Chirurgen  mit  Absicht  durch- 
schneidet,  sondern  was  sie  mitleidiger  Weise  verschonet, 
bringt  Schaden. 

XX. 

Der  Grad  der  Entzundung  ist  allein  das  leitende 
Moment  hei  der  Behandlung  eines  Eingeweide  -  Bruches. 


XXI. 


Eine  Schiene  kann  keine  Binde,  der  Druck  niemal 
den  Zug  ersetzen. 


XXII. 


Jeder  Mensch  tragt  den  Keim  zu  einer  Monomanu 
in  sieh,  da  eine  Leidenschaft  bei  ihm  vorherrschend  ist 

